CELEX: 62012CN0399
Language: fi
Date: 2012-08-28 00:00:00
Title: Asia C-399/12: Kanne 28.8.2012 — Saksan liittotasavalta v. Euroopan unionin neuvosto

10.11.2012   
            
            
               FI
            
            
               Euroopan unionin virallinen lehti
            
            
               C 343/9
            
         Kanne 28.8.2012 — Saksan liittotasavalta v. Euroopan unionin neuvosto
   (Asia C-399/12)
   2012/C 343/11
   Oikeudenkäyntikieli: saksa
   
      Asianosaiset
   
   
      Kantaja: Saksan liittotasavalta (asiamiehet: N. Graf Vitzthum ja T. Henze)
   
      Vastaaja: Euroopan unionin neuvosto
   
      Vaatimukset
   
   
               —
            
            
               18.6.2012 tehty neuvoston päätös (1) on kumottava
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Saksan liittotasavalta riitauttaa kanteellaan 18.6.2012 tehdyn neuvoston päätöksen ”tiettyihin kansainvälisen viinijärjestön (OIV) puitteissa hyväksyttäviin päätöslauselmiin Euroopan unionin puolesta esitettävästä kannasta”.
   Liittovaltion hallituksen mukaan tämä päätös on oikeudellisesti virheellinen, koska sen menettelyllisenä perustana on SEUT 218 artiklan 9 kohta. Ensinnäkin SEUT 218 artiklan 9 kohta koskee yksinomaan unionin puolesta esitettävien kantojen vahvistamista kansainvälisellä sopimuksella, jonka jäsen unioni on, perustetussa elimessä. SEUT 218 artiklan 9 kohta ei sitä vastoin koske jäsenvaltioiden edustusta sellaisten kansainvälisten järjestöjen elimissä, joihin vain jäsenvaltiot osallistuvat tekemiensä kansainvälisten sopimusten perusteella. Toiseksi SEUT 218 artiklan 9 kohta koskee vain ”säädöksiä, joilla on oikeusvaikutuksia” eli sitovia kansainvälisen oikeuden säädöksiä. OIV:n päätöslauselmat eivät kuitenkaan ole tällaisia säädöksiä.
   Muilta osin neuvoston päätökselle ei näytä olevan muuta menettelyllistä perustaa.
   
      (1)  Neuvoston asiakirja nro 11436/12 ”tiettyihin kansainvälisen viinijärjestön (OIV) puitteissa hyväksyttäviin päätöslauselmiin Euroopan unionin puolesta esitettävästä kannasta”.